VEGA og Down The Drain Concerts præsenterer

**Emotional Oranges bringer mysticisme og R&B-bangers til VEGA**

*Den 9.november kan du opleve den fremadstormende duo fra Los Angeles, når de skruer helt op for deres eklektiske mix af soul og R&B i VEGA.*

I år udkom Emotional Oranges debutalbum *The Juice Vol. I*, der skabte en verdensomspændende hype og genererede over 30 millioner streams.

Singlen ”Motion” er blevet et massivt hit og er den officielle temasang i det voldsomt populære Ru Paul´s Drag Race. Nummeret er en ørehængende tour de force i disco-elementer tilsat en legende bas.

Kollektivet smed singleopfølgeren ”Personal”, der er en blå-tonet kærlighedsballade på en bund af basdrevet R&B. Singlen røg hurtigt over en million streams og viste hvor stort et musikalsk talent de to musikere besidder.

Det er ganske lidt, man ved om Emotional Oranges. Mange har spekuleret i, om det er Adeles vokaltræner og en af Drakes sammensvorne, der er gået sammen efter de første gang mødtes til en Bar Mitzvah-fest i 2017.

Men ud af mystikken vokser en sprød blanding af funky baslinjer, skarptskårne trommerytmer og dansable guitarriffs. Med deres lyd bygger duoen en bro mellem 60´er soul og moderne elektroniske arrangementer.

Emotional Oranges har skabt en identitet, der er indhyllet i mystik. Det er musikken, der står frem og gennem deres eminente soul og R&B univers, har de skabt en solid fanbase på de sociale medier.

**Fakta om koncerten:**

Emotional Oranges (US)

Lørdag d. 9.november kl. 21.00

Lille VEGA, Enghavevej 40, 1674 København V

Billetpris: 170 kr. + gebyr

Billetsalget starter fredag den 26. juli kl 10.00 via vega.dk, og Ticketmaster.